《蓬莱阁观海和观察宋公》
清代·陈培脉

杰阁崚嶒倚杳冥，凭高望远极东溟。龙宫潮涌千重白，蜃市烟消万点青。

鞭石荒唐怀霸主，浮槎恍忽遇仙灵。蓬莱咫尺非难到，便欲携筇叩紫扃。

作者简介：字树滋，江南长洲人。国学生。○树滋笃于友谊，壮岁与诸才士角逐名场，然众人升云路去，而树滋终老诸生，无几微见色也。诗宗法盛唐，晚游新城尚书之门，所诣益进。